Jorma Tuomi-Nikula

Jorma Tuomi-Nikula (29. heinäkuuta 1944 Vihti – 18. helmikuuta 2015 Keuruu) oli suomalainen toimittaja, tietokirjailija ja kriitikko. Hän teki monipuolisen uran mainosalalla, tiedottajana ja toimittajana sanomalehti Keskisuomalaisessa sekä tietokirjailijana.

Tuomi-Nikula aloitti Keskisuomalaisen Keuruun aluetoimituksessa vuonna 1978 ja jäi eläkkeelle ulkomaantoimittajan tehtävästä vuonna 2004. Hän oli perehtynyt erityisesti merenkulun historiaan, Suomen autonomian ajan historiaan, kriisitiedottamiseen ja laivojen pienoismalleihin. Hänen yhdessä vaimonsa Päivi Tuomi-Nikulan kanssa kirjoittama teos Keisarit kesälomalla Suomessa (2002) sai vuonna 2003 Valtion tiedonjulkistamispalkinnon.

Tuomi-Nikula asui puolisonsa kanssa Keuruulla. He saivat neljä lasta sekä neljä lastenlasta.

Teokset
Käytännön suhdetoiminta, Markkinointi-instituutti, 1975
Kuluttajansuojan abc kuluttajansuojalakien hakemisto, Mainostajien liitto, 1978
Vientimainonta käytännössä, Suomen ulkomaankauppaliitto, 1980 (toim.)
Elias Lönnrot Suomen viimeinen siipirataslaiva, 1986 (omakustanne)
Siipiratas Suomessa, Atena, 1990
Jyri Makkonen & Jorma Tuomi-Nikula, Metsäviestintä, Metsälehti kustannus, 1998

Heidi Iivari, Jorma Tuomi-Nikula, Keisarintie : keisarillista matkailua Suomessa 1772–1917, Imatran kaupunki, 2001.
Tuomi-Nikula, Jorma & Tuomi-Nikula, Päivi, Keisarit kesälomalla Suomessa, Atena, 2002 teos on käännetty ruotsiksi ja venäjäksi
Keisarien vanavedessä saaristossa ja sisävesillä, Kristina Cruises, 2003
Höyrylaivojen aatelia s/s Toimi, Minerva, 2006
Kuokkalan patruuna Julius Johnsonin elämä, Minerva, 2007
Tuomi-Nikula, Jorma & Tuomi-Nikula, Päivi, Nikola II. Suomen suuriruhtinas, Atena 2010

Lähteet

Suomalaiset tietokirjailijat
Suomalaiset toimittajat
Suomalaiset kriitikot
Vuonna 1944 syntyneet
Vuonna 2015 kuolleet